
Πρόεδρε Νοη ἆοτ Γογ6η, 
Πρόεδρε ΜΆστοη, 
Πρωθυπουργέ Οοθία, 
Αγαπητοί Ευρωπαίοι, 


Είμαι εξαιρετικά υπερήφανη που είμαι εδώ σήµερα, µια ηµέρα που αποτελεί σηµαντικό 
σταθμό για το μοναδικό αυτό εγχείρημα συμμετοχής τῶν πολιτών στα κοινά: οικοδόμησης της 
Ευρώπης: θωράκισης τῶν θεμελίων µας για το μέλλον. 


Από τις πολλές σημερινές ομιλίες, πιστεύω ότι υπάρχει ένα μήνυμα που μπορούμε να 
κρατήσουμε: Το μέλλον της Ευρώπης δεν έχει ακόµη γραφτεί, και η ιστορία µας εξαρτάται 
από εσάς, από όλους εμάς. 


Οι συζητήσεις µας ήρθαν αντιµέτωπες µε µια νέα πραγματικότητα στις 24 Φεβρουαρίου - όταν 
ο Πρόεδρος Πούτιν διέταξε τον στρατό του να εισβάλει στην Ουκρανία. Ἠταν µια επιθετική 
πράξη μεσαιωνικού χαρακτήρα, η οποία έχει αλλάξει τον κόσµο. 


Ο κόσμος είναι πολύ διαφορετικός µετά την 24η Φεβρουαρίου. Έχει γίνει πιο επικίνδυνος. 
Μαζί, έχει αλλάξει και ο ρόλος της Ευρώπης. Δεν έχουμε την πολυτέλεια να χάσουμε 
περισσότερο χρόνο. 


Ο τρόπος µε τον οποίο αντιδράσαµε στην εισβολή και ο τρόπος µε τον οποίο πρέπει να 
εξακολουθήσουµε να αντιδρούμε αποτελεί µια σηµαντική δοκιμασία για τις αξίες µας. Η 
ενότητα και η αποφασιστικότητα της αντίδρασής µας έχει προκαλέσει σύγχυση στους 
επικριτές µας και µας έκανε περήφανους που είµαστε Ευρωπαίοι. Αυτό πρέπει να είναι το 
μοντέλο µας για το μέλλον. 


Ωστόσο, όσο μιλάμε εδώ, η εισβολή στην Ουκρανία συνεχίζεται. Οι βόμβες εξακολουθούν να 
σκοτώνουν αδιακρίτως. Οι βιασμοί γυναικών συνεχίζονται. Εκατομμύρια έχουν εγκαταλείψει 
τις εστίες τους και θα συνεχίσουν να το κάνουν. Υπάρχουν ακόµη παγιδευμένοι άνθρωποι στις 
σήραγγες κάτω από τη Μαριούπολη. 


Οι Ουκρανοί αναζητούν στήριξη στην Ευρώπη. Διότι ξέρουν τι θα σας πουν εκατομμύρια 
Ευρωπαίοι που αναγκάστηκαν να περάσουν μισό αιώνα πίσω από το σιδηρούν παραπέτασμα: 
Η Ευρώπη είναι ο μόνος δρόμος. 


Το μέλλον της Ευρώπης συνδέεται µε το μέλλον της Ουκρανίας. Η απειλή που 
αντιμετωπίζουμε είναι πραγματική. Και το κόστος της αποτυχίας θα είναι τεράστιο. 


Και ερωτώ: Πώς θα κρίνει τις πράξεις µας η ιστορία; Θα διαβάσουν οι μελλοντικές γενιές για 
τον θρίαμβο της πολυμέρειας απέναντι στον απομονωτισµό; Για τη σφυρηλάτηση µιας 
αλληλεξαρτώμενης σχέσης μεταξύ εθνών και ανθρώπων που είναι υπερήφανοι για τις 
διαφορές τους, όπως είπε προηγουμένως η Γαυτα, αλλά που κατανοούν ότι σε αυτόν τον νέο 
κόσμο, το μέλλον µας µπορεί να είναι μόνο κοινό; 


Όλα αυτά εξαρτώνται από εμάς. Δική µας είναι η ευθύνη. Και επιτρέψτε µου να σας πω σήµερα 
από αυτό το βήμα ότι το Ευρωπαϊκό Κοινοβούλιο θα αγωνιστεί για µια ισχυρότερη Ευρώπη 
και για όλα όσα σηµαίνει η Ευρώπη. Δηλαδή για την ελευθερία, τη δημοκρατία, το κράτος 
δικαίου, τη δικαιοσύνη, την αλληλεγγύη, την ισότητα ευκαιριών. 

Αυτό σημαίνει ότι πρέπει να μιλάμε λιγότερο και να ακούμε περισσότερο. Αυτό το εγχείρημα 
πρέπει να αφορά εσάς. Πρέπει να θέσουμε το έργο µας στην υπηρεσία των ανθρώπων στα 
χωριά, τις πόλεις και τις περιφέρειες ολόκληρης της Ευρώπης. 


Η Ευρώπη έχει περήφανη ιστορία. Δημιουργήσαμε την κοινή αγορά, διασφαλίσαμε τη 
διεύρυνση µε διαδοχικά κράτη, υιοθετήσαμε την καθολική ψηφοφορία, εξαλείψαμε τα 
εσωτερικά σύνορα, δημιουργήσαμε ένα κοινό νόμισμα και κατοχυρώσαμε τα θεμελιώδη 
δικαιώµατα στις Συνθήκες µας. Το ευρωπαϊκό µας εγχείρημα έχει στεφθεί µε επιτυχία. Μπορεί 
να µην είναι τέλειο, αλλά αποτελούµε ένα οχυρό της φιλελεύθερης δημοκρατίας, τῶν ατομικών 
ελευθεριών, της ελευθερίας της σκέψης, της ασφάλειας και της προστασίας. Αυτό εμπνέει 
εκατομμύρια ανθρώπους στην Ευρώπη και σε ολόκληρο τον κόσμο. 


Ωστόσο, η παρούσα διάσκεψη αποδεικνύει επίσης ότι υπάρχει χάσμα μεταξύ του τι 
προσδοκούν οι πολίτες και του τι µπορεί να επιτύχει σήμερα η Ευρώπη. Γι’ αυτό και το 
επόμενο βήμα θα πρέπει να είναι µια συνέλευση. Και σε αυτό θα επιµείνει το Κοινοβούλιο. 
Ὑπάρχουν ζητήµατα που δεν μπορούν να περιμένουν. 


Αυτό ισχύει και για την άμυνα. Χρειαζόμαστε µια νέα πολιτική ασφάλειας και άµυνας, διότι 
γνωρίζουμε ότι χρειαζόμαστε ο ένας τον άλλο, ότι είµαστε ευάλωτοι όταν είμαστε μόνοι. Και 
εδώ δεν χρειάζεται να ξαναεφεύρουμε τον τροχό. Μπορούμε να λειτουργούμε 
συμπληρωματικά και όχι ανταγωνιστικά προς τις υπάρχουσες συμμαχίες. 


Αυτό ισχύει και για την ενέργεια. Εξακολουθούμε να είµαστε υπερβολικά εξαρτηµένοι από 
αυταρχικούς ηγέτες. Εξακολουθούν να υπάρχουν ενεργειακά νησιά. Πρέπει να στηρίζουμε ο 
ένας τον άλλο, καθώς απαγκιστρωνόµαστε από το Κρεμλίνο και επενδύουµε σε εναλλακτικές 
πηγές ενέργειας. Αντιλαμβανόμαστε ότι η ανανεώσιµη ενέργεια αφορά τόσο την ασφάλεια 
όσο και το περιβάλλον. Αυτό όµως μόνο μαζί μπορούμε να το κάνουμε. 


Το ίδιο ισχύει και για την κλιματική αλλαγή. Απέναντι σε αυτή την πρόκληση για τη γενιά µας, 
η Ευρώπη µπορεί να περηφανεύεται ότι βρέθηκε στην πρωτοπορία. 


Το ίδιο ισχύει και για την υγεία, όπου πρέπει να αντλήσουµε τα διδάγματα της πανδηµίας και 
να διασυνδέσουµε τα συστήµατα υγείας µας, να ανταλλάσσουµε πληροφορίες και να 
συγκεντρώσουµε πόρους. Όταν µας πλήξει ο επόµενος ιός, δεν μπορούμε να τον αφήσουμε να 
σταματήσει τις ζωές µας. Η πρώτη µας ενστικτώδης αντίδραση δεν µπορεί να είναι η 
αναδηµιουργία τῶν συνόρων του παρελθόντος. 


Το ίδιο ισχύει και για το οικονομικό µας μοντέλο, όπου πρέπει να διασφαλίσουµε επαρκή 
ευελιξία χωρίς να δέσουµε τα χέρια των επόμενων γενεών. Είμαστε σε θέση να 
δημιουργήσουμε τις θέσεις εργασίας που χρειαζόμαστε για να ευηµερήσουμε. 


Το ίδιο ισχύει και για τη μετανάστευση, όπως ακούσαμε στα βίντεο και τις μαρτυρίες, όπου 
εξακολουθούμε να χρειαζόμαστε ένα σύστημα που να είναι δίκαιο µε όσους χρειάζονται 
προστασία, αυστηρό µε εκείνους που δεν χρειάζονται προστασία, αλλά και ισχυρό έναντι όσων 
κακομεταχειρίζονται τα πλέον ευάλωτα άτοµα στον πλανήτη. 


Το ίδιο ισχύει για την ισότητα και την αλληλεγγύη. Η Ευρώπη µας πρέπει να παραμείνει ένας 
τόπος στον οποίο ο καθένας να µπορεί να είναι εκείνος που επιθυμεί να είναι, όπου οι 

δυνατότητές του δεν θα επηρεάζονται από τον τόπο γέννησής του, το φύλο του ή τον 
σεξουαλικό προσανατολισμό του. Μια Ευρώπη που θα υπερασπίζεται τα δικαιώματά µας -- 
των γυναικών, τῶν μειονοτήτων, όλων µας. Μια Ευρώπη που δεν θα αφήνει κανέναν στο 
περιθώριο. 


Σε όλους αυτούς τους τοµείς, και σε άλλους ακόµη, θέλω η Ευρώπη να αναλάβει ηγετικό ρόλο. 
Γιατί, αν δεν είμαστε εμείς, θα είναι απλώς κάποιος άλλος. 


Αγαπητοί Ευρωπαίοι, 


Στη παρούσα Διάσκεψη για το Μέλλον της Ευρώπης συμμετείχαν εκατοντάδες χιλιάδες 
άνθρωποι σε ολόκληρη την Ευρώπη. Ἠταν µια έντονη εμπειρία που µας έδωσε τη δυνατότητα 
να πιστέψουμε στη δύναμη της συμμετοχικής δημοκρατίας ύστερα από μήνες συζητήσεων και 
έντονης ανταλλαγής απόψεων. Θέλω να σας ευχαριστήσω που πιστεύετε στην επαγγελία της 
Ευρώπης. 


Και θέλω σήµερα από τούτο το βήμα να ευχαριστήσω συγκεκριµένα τον (αγ Υετπο[ςίαάί και 
την Ῥυδτανίκα διίοα, καθώς και τις διάφορες Προεδρίες του Συμβουλίου ---τον Πρωθυπουργό 
κ. Οοθία, τον υπουργό κ. ΟΙαεπιεπί Βοάιπὂ--- σας ευχαριστώ που ηγηθήκατε αυτής της 
διαδικασίας. Θέλω επίσης να ευχαριστήσω τον εκλιπόντα Πρόεδρο Ῥάανιά 8455ο|1, ο οποίος θα 
ήταν πολύ υπερήφανος. Θα ήταν πολύ υπερήφανος σήµερα. Και φυσικά τίποτε από αυτά δεν 
θα μπορούσε να γίνει χωρίς τη βοήθεια όλου του προσωπικού, και σας παρακαλώ να 
χειροκροτήσετε το προσωπικό του Ευρωπαϊκού Κοινοβουλίου και τῶν θεσμικών οργάνων που 
εργάστηκε πραγματικά για να συμβεί αυτό. Σας ευχαριστώ όλους που πιστέψατε σε αὐτό το 
εγχείρημα, που αγωνιστήκατε υπέρ της Ευρώπης, που αντιµετωπίσατε τους κυνικούς. 


Είναι ευκολότερο να είναι κανείς κυνικός, λαϊκιστής, εσωστρεφής, αλλά θα πρέπει να 
αποκαλύψουμε τι αποτελούν ο λαϊκισμός, ο κυνισµός και ο εθνικισμός: φρούδα ελπίδα την 
οποία εμπορεύονται όσοι δεν έχουν απαντήσεις. Όσοι φοβούνται να σφυρηλατήσουν τον 
σκληρό και μακρύ δρόµο της προόδου. 


Η Ευρώπη δεν φοβήθηκε ποτέ. Τώρα είναι η ώρα να επιταχύνουµε και να µην κάνουµε πίσω. 


Βρισκόμαστε για µία ακόµη φορά σε µια καθοριστική στιγµή τῆς ευρωπαϊκής ολοκλήρωσης, 
και καμία πρόταση για αλλαγή δεν θα πρέπει να απορριφθεί εκ των προτέρων. Οποιαδήποτε 
διαδικασία απαιτείται για να φτάσουμε εκεί θα πρέπει να υιοθετηθεί. 


Ως φοιτήτρια, αναµείχθηκα µε την πολιτική γιατί πίστευα ότι η θέση της γενιάς µου ήταν στην 
Ευρώπη. Ακόμη το πιστεύω. Δεν βλέπουμε καμία παλιά και καμία νέα Ευρώπη. Δεν βλέπουμε 
μεγάλα και µικρά κράτη. Αντιλαμβανόμαστε ότι οι ιδέες είναι μεγαλύτερες από τη γεωγραφία. 


Αυτό το αίσθημα, πριν από 18 χρόνια, όταν 10 χώρες, συμπεριλαμβανομένης της δικής μου, 
προσχώρησαν στην ΕΕ, είναι µια στιγµή που δεν θα ξεχάσω ποτέ. Μετρήσαμε τα 
δευτερόλεπτα έως τα μεσάνυχτα της Της Μαΐου και ήταν αισθητή η χαρά, η ελπίδα, το πάθος 
που διακατείχε τους ανθρώπους. Οι άνθρωποι σήμερα στην Ουκρανία, στη Γεωργία, στη 
Μολδαβία καθώς και στα Δυτικά Βαλκάνια προσβλέπουν σε εμάς µε την ίδια αίσθηση σκοπού. 
Φυσικά, κάθε χώρα πρέπει να ακολουθεί τη δική της πορεία, όμως δεν θα πρέπεινα φοβόμαστε 
να αξιοποιήσουµε τη δύναμη της Ευρώπης για να αλλάξουμε τις ζωές των ανθρώπων προς το 
καλύτερο, όπως έγινε µε τη χώρα µου. 

Τέλος, συγκεντρωθήκαµε εδώ την Ημέρα της Ευρώπης, στη διάρκεια ενός έτους που είναι 
αφιερωμένο στη νεολαία, στην έδρα του Ευρωπαϊκού Κοινοβουλίου, στο Στρασβούργο. Δεν 
Ὀπάρχει πιο συμβολικό μέρος όσον αφορά τη δύναμη της δημοκρατίας, τη δύναμη της 
Ευρώπης να κάνει από κοινού το επόμενο βήμα. 


Αυτή είναι η στιγµή να απαντήσουμε στο κάλεσμα της Ευρώπης. Αυτή είναιη δική µας στιγμή. 


Σας ευχαριστώ. 


